་ཡིག༡༢༩ཟབ་གསང་མཁའ་འགྲོའི་སྙིང་ཐིག་ལས༔ཐུགས་སྒྲུབ་གསང་བའི་རྒྱ་ཅན་གྱི་སྐོར༔དཔལ་ཆེན་རྡོ་རྗེ་གཞོན་ནུའི་བསྐུལ་བ་ཚངས་པའི་སྒྲ་དབྱངས་བཞུགས་སོ༔
༠༠༠༠༠༠བརྡ་ཡིག༡༢༩ན་མོ་གུ་རུ་དྷེ་ཝ་ཝེ༔༠༠༠༠༠༠བརྡ་ཡིག༡༢༩ཕུར་པ་བསྒྲུབ་པའི་རིག་འཛིན་ལ༔བསྐུལ་བ་ཚངས་པའི་སྒྲ་དབྱངས་གཅེས༔དམར་གཏོར་ཁྲག་སྐྱེམས་དྲན་བྱས་ཏེ༔ཧཱུྃ་ཧཱུྃ༔གྲུ་གསུམ་མཐིང་ནག་འབར་བའི་དཀྱིལ་འཁོར་ནས༔དཔལ་ཆེན་རྡོ་རྗེ་གཞོན་ནུ་སྐུ་བཞེངས་ཤིག༔སྐྱེ་མེད་རྣམ་དག་ཆོས་ཀྱི་དབྱིངས་ཉིད་ལས༔ཡུམ་མཆོག་འཁོར་ལོ་རྒྱས་འདེབས་སྐུ་བཞེངས་ཤིག༔ཡེ་ཤེས་མེ་རི་འབར་བའི་ཀློང་དཀྱིལ་ནས༔ཁྲོ་རྒྱལ་ཀཱི་ལ་རིགས་ལྔ་སྐུ་བཞེངས་ཤིག༔གནམ་ལྕགས་འཁོར་ལོ་འབར་བའི་རྩིབས་སྟེང་ནས༔ཡེ་ཤེས་ཁྲོ་བཅུ་ཡབ་ཡུམ་སྐུ་བཞེངས་ཤིག༔གྲུ་གསུམ་ཟླ་གམ་དམར་པོའི་ཨེ་སྟེང་ནས༔སྲས་མཆོག་ཁྲ་ཐབས་ཉེར་གཅིག་སྐུ་བཞེངས་ཤིག༔ཕྲིན་ལས་ལྷུན་གྲུབ་ཕྱོགས་བཞིའི་སྒོ་བཞི་ནས༔ཡེ་ཤེས་སྒོ་མ་རྣམ་བཞི་སྐུ་བཞེངས་ཤིག༔བཀའ་དང་དམ་ཚིག་གཉན་པོའི་ཕོ་བྲང་ནས༔ཕུར་སྲུང་དམ་ཅན་རྒྱ་མཚོ་སྐུ་བཞེངས་ཤིག༔མ་གཡེལ་མ་གཡེལ་དམ་ཚིག་གཉན་གྱིས་བསྐུལ༔ཤ་ཁྲག་དམར་གྱི་ཨརྒྷཾ་འདི་བཞེས་ལ༔ནག་ཕྱོགས་རྗེ་བོ་དམག་འཁྲུགས་གཡུལ་འགྱེད་མཁན༔སྡོང་ཟླ་བདུད་དམག་འགོང་ནག་དྲག་རྔམས་ཅན༔མཐའ་ཁོབ་ཀླ་ཀློས་ཆོས་ཁྲིམས་འཇིག་ཆས་སོགས༔སངས་རྒྱས་བསྟན་བཤིག་སྐྱེ་འགྲོའི་བདེ་བཅོམ་པའི༔གཟུགས་ཅན་དགྲ་དང་གཟུགས་མེད་མི་མིན་ཚོགས༔ལོངས་ཡོད་ལོ་ཟླར་འགྱངས་སུ་མ་ཤོར་བར༔ནམ་མཁའི་གློག་ཞགས་འཕེན་སྡུད་ལས་མྱུར་བར༔སྲོག་གི་མེ་སོད་སྙིང་གི་ཁྲག་དྲོངས་ཤིག༔རླུང་གི་རྒྱུ་འགྲུལ་གློ་བའི་མདོ་ནས་ཆོད༔དཔུང་ཚོགས་སྔོན་རྒྱུག་རྗེས་འབྲངས་སྐྱོབ་གྲོགས་བཅས༔ལྷ་ཡང་རུང་སྟེ་ཐལ་བའི་རྡུལ་དུ་རློག༔དམ་ལས་མ་འདའ་བཛྲ་ས་མ་ཡ༔དམ་ཚིག་དབང་གིས་མཐའ་དམག་དུས་འཁྲུགས་ཟློག༔བདག་ཅག་སྐུ་རྗེ་བོད་ཀྱི་རྒྱལ་ཁམས་སུ༔ལོ་ལེགས་འབྲུ་འཕེལ་སངས་རྒྱས་བསྟན་པ་དར༔དགེ་ལེགས་ཡར་འཕེལ་འདོད་རྒུ་རབ་རྒྱས་ནས༔འཁྲུགས་དང་འཐབ་དང་རྩོད་པ་མེད་པར་མཛོད༔དམོད་བྱང་འཆི་བདག་ནག་པོའི་ཧུབ་སྒྲ་ནི༔ཧོཿདགོངས་སུ་གསོལ་ལོ༔ཧོཿདགོངས་སུ་གསོལ་ལོ༔ཧོཿདགོངས་སུ་གསོལ་ལོ༔བཀའ་བརྒྱུད་རིག་འཛིན་བླ་མ༔ཡི་དམ་རྒྱུད་སྡེའི་ལྷ་ཚོགས༔མ་སྲིང་མཁའ་འགྲོ་རྒྱ་མཚོ༔བསྟན་སྲུང་དམ་ཅན་རྒྱ་མཚོའི་ཚོགས་མ་ལུས་པ་བདག་ལ་དགོངས་སུ་གསོལ་ལོ༔ཁྱེད་རྣམས་ལ་ཐུགས་རྗེ་མཐུ་སྟོབས་ནུས་རྩལ་མངའ་འམ༔མངའ་ཞེས་བདེན་པར་ངེས་སྲིད་དམ༔སྲིད་ན་ད་དུས་འདི་ལ་ཐུགས་རྗེའི་ཤུགས་ཕྱུང་༔མཐུ་དང་རྩལ་བསྐྱེད༔ནུས་པའི་སྟོབས་བསྐྱེད༔དམ་ཚིག་ལ་དགོངས་འཚལ་ལོ༔དམ་ཚིག་དང་སྤྲུལ་པ་ཆེན་པོའི་དུས་ལ་བབ་བོ༔ཕྲིན་ལས་སུ་བཅོལ་བ་ནི་ཉི་མ་ཕྱོགས་བཞི་མཚམས་བརྒྱད་སྟེང་འོག་ནས༔སངས་རྒྱས་ཀྱི་བསྟན་པ་བཤིག་པའི་ལག་དམར༔དཀོན་མཆོག་དབུ་འཕང་སྨད་པའི་བསྟན་བཤིག༔སྐྱེ་འགྲོའི་བདེ་བ་བཅོམ་པའི་བདུད་པོ༔དམག་འཁྲུགས་གཡུལ་མཚོན་འགྱེད་པའི་སྡིག་རྗེ༔ཡུལ་སྡེ་དགོན་གནས་འཇིག་པའི་ནག་ཕྱོགས༔བསྟན་པའི་ཆོས་ཁྲིམས་བཤིག་པའི་རཱུ་དྲ༔ཕྱོགས་བཞིའི་བདུད་སྤྲུལ་དམ་ལོག་གསང་སྔགས་རྡོ་རྗེ་ཐེག་པ་ལ་ལོག་པར་ལྟ་བ་དེ་དག་ཐམས་ཅད༔དབང་ཕྱུག་ཆེན་པོའི་སྐྱབས་འོག་མན་ཆད༔ཨ་བ་གླང་མགོའི་བཙོན་ར་ཡན་ཆད༔འབྱུང་བ་ཟད་པའི་ཕ་མཐའ་ཚུད་ཆད་གང་ན་གནས་ཀྱང་༔ལོ་དང་ཟླ་ཞག་ཏུ་མ་བཞག༔ནམ་མཁའ་སྟོང་པ་ལ་ཚད་མ་འཛུག༔མི་ཚེ་ཕྱི་མ་ལ་དུས་མ་བཏབ༔སྐྱེ་འཆི་གཉིས་ལ་ཁུངས་མ་བཙལ༔ཕྱག་དང་ཞུ་བ་བྱེད་དུ་བྱུང་ཡང་བརྩེ་མ་ཤོར་བར་དུས་ད་ལྟ་ཞག་དོ་ནུབ་མོ་འདི་ལས་འདས་སུ་མ་བཞག་པར༔སྙིང་ཁྲག་དམར་པོ་ཐང་ལ་ཕོས་ཤིག༔སྲོག་རྩ་རྒལ་ནས་ཆོད་ཅིག༔མིག་འབྲས་ཐང་ལ་འཕོངས་ཤིག༔རྒྱུ་མ་ལམ་དུ་གནོར་ཞིག༔ཁ་ཟས་མིད་དུ་མ་ཤོར༔ཚིག་གི་མཇུག་མ་རྫོགས་པར༔སོད་ཅིག་སྒྲོལ་ཅིག༔ཕོ་རྒྱུད་ཀྱི་རྩ་བ་རྩད་ནས་ཆོད་ཅིག༔མོ་རྒྱུད་ཀྱི་རྩ་བ་མངལ་ནས་སྐོམ་ཞིག༔ལྷག་མ་རྗེས་ཤུལ་མཐའ་རྩ་སྐྱེ་བརྒྱུད་དང་བཅས་པ་ལས་ཀྱི་གཤིན་རྗེ་ནག་པོའི་ཁ་རུ་སྟོབ་ཅིག༔ཤ་ཁྲག་དམར་གྱི་གཏོར་མ་འདི་དང་མཉམ་དུ་བཞེས་བཞེས་རོལ་རོལ༔ཨོཾ་བཛྲ་ས་མ་ཡ༔ཨཱཿབཛྲ་ས་མ་ཡ༔ཧཱུྃ་བཛྲ་ས་མ་ཡ༔ཨ་བྷི་ཙཱཪྻའི་དུས་ལ་བབ་བོ༔བརྣག་པ་དེ་ཁོ་ནའོ༔ཨོཾ་བཛྲ་གུ་རུ་དྷེ་ཝ་ཌཱ་ཀི་ནཱི་སརྦ་ས་མ་ཡ་དགྲ་བགེགས་ལོག་འདྲེན་མཐའ་དམག་དུས་འཁྲུགས་དུས་མཐའི་འགོང་ནག་སངས་རྒྱས་བསྟན་བཤིག་ལོག་འདྲེན་རྒྱལ་འགོང་གདུག་པའི་སེམས་དང་ལྡན་པ་ཐམས་ཅད་མཱ་ར་ཡ་རྦད་ནན་བྷྱོ་ཟློག༔ཛྭ་ལ་པ་ཡ་ཛྭ་ལ་པ་ཡ་ཏ་ཐ་ཡ་ཏ་ཐ་ཡ་རྦད་བྷྱོ༔ས་མ་ཡ༔དྲག་པོ་འཇིགས་བྱེད་སྲོག་བདག་སྡེ་ལྔའི་རྦད་བསྐུལ་ལས༔རྡོ་རྗེ་ལེགས་པའི་རྦད་བསྐུལ་ནི༔ཧཱུྃ་ཛཿགསང་བདག་ཕྱག་ན་རྡོ་རྗེ་ཡི༔བཀའ་ཉན་བསྟན་སྲུང་དམ་ཚིག་ཅན༔སངས་རྒྱས་ཤཱཀྱ་ཐུབ་པ་དང་༔རྒྱལ་དབང་པདྨ་ཐོད་ཕྲེང་གིས༔བཀའ་བསྒོས་བསྟན་པའི་སྲུང་མ་ཆེ༔རྡོ་རྗེ་ལེགས་པ་རྫུ་འཕྲུལ་ཅན༔མཐུ་དང་ཟེར་གྱིས་སྣ་ལ་རྒྱུག༔སྤྲུལ་འཁོར་བཀའ་སྡོད་བཅས་པ་རྣམས༔བསྐུལ་ལོ་དམ་ཚིག་གཉན་གྱིས་བསྐུལ༔ཧཱུྃ་ཛཿཕ་ནི་མོན་པ་ནག་པོ་བསྐུལ༔དགྲ་བགེགས་སྲོག་སྙིང་རྩད་ནས་འབྱིན༔མ་ནི་མོན་མོ་ནག་མོ་བསྐུལ༔དགྲ་སྲོག་དབང་པོ་རྣམ་ལྔ་བསྣུབ༔སྲས་མཆོག་རྡོ་རྗེ་ལེགས་པ་བསྐུལ༔ཆོ་ཆོ་དགྲ་བགེགས་ཐལ་བར་རློག༔སྤྲུལ་པ་ཆེན་པོའི་དུས་ལ་བབ༔སེང་ཞོན་དམག་ཚོགས་ནམ་མཁར་རྒྱུག༔དགྲ་བོའི་གནམ་གྱི་དམུ་ཐག་ཆོད༔བྱ་ཞོན་དམག་ཚོགས་བར་སྣང་རྒྱུག༔དགྲ་བོའི་སྲོག་སྙིང་སྐད་ཅིག་ལོངས༔ར་ཞོན་དམག་ཚོགས་ས་གཞིར་རྒྱུག༔དགྲ་བོའི་ས་ཡི་བརྟེན་ཕུར་ཕུད༔ཤ་ཟའི་དམག་ཚོགས་ཤ་ལ་རོལ༔ཁྲག་འཐུང་དམག་ཚོགས་ཁྲག་ལ་རོལ༔རུས་འཆའི་དམག་ཚོགས་རུས་པ་མུར༔སྲོག་གཅོད་དམག་གིས་སྲོག་དབུགས་བསྡུས༔དམ་ཅན་དམ་ལས་མ་འདའ་ཞིག༔སྡང་དགྲ་གདུག་པའི་དཔུང་ཚོགས་རྣམས༔སྐད་ཅིག་ཉིད་ལ་ད་སྒྲོལ་ཅིག༔ཁྱོད་ཀྱི་དམ་ཚིག་དུས་ལ་བབ༔བསྐུལ་ལོ་དྲག་པོའི་ཕྲིན་ལས་མཛོད༔ཨོཾ་བཛྲ་ས་དྷུ་ས་མ་ཡ་ཛ་ཛ༔ཆོ་ཆོ་རྒྱུག་རྒྱུག་དགྲ་ལ་རྦད་བྷྱོ༔དེ་ནས་བདུད་མགོན་ནག་པོའི་རྦད་བསྐུལ་ནི༔ཧཱུྃ་ཧཱུྃ་ཧཱུྃ༔ང་ནི་རྡོ་རྗེ་གྲོ་བོ་ལོད༔ང་ནི་བཛྲ་ཀཱི་ལ་ཡ༔འབོད་དོ་བསྐུལ་ལོ་བསྟན་སྲུང་ཆེ༔ཕོ་བྲང་མཁའ་སྤྱོད་ཙ་རི་ནས༔མི་སྲུན་རབ་འཇིགས་རྔམས་པའི་སྐུ༔བདུད་མགོན་སེང་གདོང་ཡབ་ཡུམ་ལ༔ནག་པོ་སྟོང་དང་ཤ་ཟ་འབུམ༔མ་མོ་བྱེ་བའི་ཚོགས་ཀྱིས་བསྐོར༔ཛཿབྱོན་ཅིག་གཤེགས་ཤིག་བསྟན་སྲུང་ཆེ༔བསྐུལ་ལོ་དམ་ཚིག་གཉན་གྱིས་བསྐུལ༔འབོད་དོ་དམ་ཚིག་གཉན་གྱིས་འབོད༔བསྟན་པ་གཉན་ལ་དགྲ་དར་ན༔བསྟན་སྲུང་གཉན་པོ་མེད་དམ་ཅི༔བཅོལ་བའི་ལས་འདི་མ་བྱས་ན༔དུས་གསུམ་རྒྱལ་བའི་བཀའ་བསླུས་ཤིང་༔རིག་འཛིན་བརྒྱུད་པའི་དམ་ལས་འདས༔རྣལ་འབྱོར་བདག་གི་དམ་ཡང་འགལ༔དོ་ནུབ་བསྐུལ་བའི་ལས་ལ་རྒྱུག༔དོ་ནུབ་སྡང་བའི་དགྲ་བོ་སོད༔བསྟན་བཤིགས་རཱུ་དྲའི་དམག་ཚོགས་འདི༔ལོ་ཟླར་བཞག་པའི་ལོངས་མེད་ཀྱི༔ད་ལྟ་ཉིད་དུ་བརླག་པར་མཛོད༔གཡུལ་འགྱེད་མཚོན་གྱི་ལས་བྱེད་པའི༔བདུད་རྒྱལ་བློན་འབངས་བཅས་པ་རྣམས༔རྗེས་ཤུལ་མིང་ཙམ་མ་ལུས་པ༔ཐལ་བ་རླུང་གིས་གཏོར་བཞིན་རློག༔སྙིང་ཁྲག་དམར་པོ་ཧུབ་ཀྱིས་འཐུང་༔སྲོག་གི་མར་མེ་ཐིབ་ཀྱིས་སོད༔དབུགས་ཀྱི་འབྱུང་འཇུག་རྩད་ནས་ཆོད༔ཨོཾབཛྲ་མ་ཧཱ་ཀཱ་ལ་སེང་ཧ་མུ་ཁ་ས་མ་ཡ་དགྲ་྄ལ་རྦད་བྷྱོ༔གནོད་སྦྱིན་ཆེན་པོའི་རྦད་བསྐུལ་ནི༔ཧེ་ཀྵ༔ཧེ་ཆེན་བརྡལ་བའི་དུར་ཁྲོད་ནས༔འཇིགས་བྱེད་དྲག་པོའི་སྐུར་སྟོན་པ༔གནོད་སྦྱིན་ཤན་པ་དམར་ནག་དང་༔ཡུམ་མཆོག་སྙིང་འབྱིན་དམར་མོ་དང་༔སྤྲུལ་འཁོར་བརྒྱད་དང་ཡང་འཁོར་ནི༔བྱེ་བ་དུང་ཕྱུར་ལྷ་སྲིན་ཚོགས༔མ་གཡེལ་མ་འགྱངས་ལས་ལ་བསྐུལ༔ས་མ་ཡ་ཡིས་འབོད་ཅིང་བསྐུལ༔དམ་ཚིག་དབང་གིས་གཤེགས་སུ་གསོལ༔གསང་བདག་ཕྱག་ན་རྡོ་རྗེ་དང་༔ཕུང་བྱེད་ཤཱནྟིཾ་གྷརྦྷ་དང་༔རིག་འཛིན་རྡོ་རྗེ་གཤོག་རྒོད་ཀྱིས༔ཇི་ལྟར་བཀའ་བསྒོས་ཐ་ཚིག་བཞིན༔བསྟན་པ་གཉན་ལ་དགྲ་དར་ན༔བསྟན་སྲུང་གཉན་པོ་མེད་དམ་ཅི༔མུ་སྟེགས་ལོག་ལྟ་ཆོས་ཁྲིམས་བཤིག༔བསྟན་གནས་ཡུལ་དགོན་མཚོན་གྱིས་འགེང་༔སློབ་བུ་དམ་ལོག་བླ་མར་གཤེ༔བདུད་སྤྲུལ་སྡིག་རྗེས་སྐྱེ་འགྲོར་བསྡིག༔སྟོན་པ་རྡོ་རྗེ་རྒྱལ་པོ་ཡང་༔བདུད་ཀྱི་དམངས་སུ་བབ་ལ་རེ༔དམ་ཅན་རྒྱ་མཚོ་གང་ན་བཞུགས༔མ་གཡེལ་བཀའ་ཡི་སྲུང་མ་ཆེ༔བསྐུལ་ལོ་ཐུགས་དམ་གནད་ནས་བསྐུལ༔བཀའ་དང་དམ་ལ་མ་འདའ་བར༔དམ་ཉམས་བསྟན་པའི་རཱུ་དྲ་དང་༔མཐའ་མི་རྒྱ་སོག་བྷནྡྷེ་ཧོར༔མུ་སྟེགས་ཀླ་ཀློ་ལོག་ལྟའི་རིགས༔སྟོད་ཧོར་ཇིང་འདུར་སྡིག་པའི་སྡེ༔དམག་འཁྲུགས་གསོད་གཅོད་ལས་བརྩོན་པའི༔ཡིད་ལ་བརྣག་པའི་དགྲ་བོ་འདི༔ལོ་ཟླ་རིང་དུ་མ་འགྱང་བར༔ད་ལྟ་སྐད་ཅིག་ཡུད་ཙམ་གྱིས༔ལོ་ཐོག་སེར་བས་བཅོམ་བཞིན་ཐོངས༔དཔུང་ཚོགས་སྐྱབས་དང་བརྟེན་བཅས་པ༔ཐལ་བ་རླུང་གིས་གཏོར་བཞིན་རློག༔བསྐྱོད་པའི་རྐག་ལག་སྡོང་པོ་བཞི༔གནམ་ལྕགས་རྡོ་རྗེའི་ཐོག་གིས་ཤིག༔བཀྲ་བ་དབང་པོའི་མེ་ཏོག་བསྣུབ༔འབྱུང་འཇུག་རླུང་གི་རྒྱུ་འགྲུལ་ཆོད༔སྲོག་གི་མར་མེ་ཐིབ་ཀྱིས་སོད༔ཕུང་ཁམས་སྐྱེ་མཆེད་རྔམས་པར་རོལ༔རྗེས་ཤུལ་མིང་ཙམ་མེད་པར་མཛོད༔དྲག་པོའི་མངོན་སྤྱོད་ཕྲིན་ལས་མཛོད༔རྒྱལ་ཁམས་ཀུན་དུ་བདེ་ལེགས་སྩོལ༔བཅོལ་བའི་ཕྲིན་ལས་སྒྲུབ་པར་མཛོད༔ཨེ་ཧེ་མ་རུ་ཙེ་གུ་ཎ་ཧྲཱི་ད་སརྦ་ས་མ་ཡ་ཛ་ཛཿདགྲ་བགེགས་ལོག་འདྲེན་ཐམས་ཅད་མཱ་ར་ཡ་ཟློག་ཟློག༔ཧེ་ཧེ་ཧཱུྃ་ཀྵ་བྷྱོ་ཛཿགཟའ་བདུད་ནག་པོའི་རྦད་བསྐུལ་བ་ནི༔ཧཱུྃ་ཧཱུྃ་ཧཱུྃ༔ང་ནི་སྤྱི་དཔལ་ཆེན་པོ་སྟེ༔ང་ནི་རྡོ་རྗེ་གཏུམ་པོ་ཆེ༔ང་ནི་བཛྲ་ཀཱི་ལ་ཡ༔འཁོར་འདས་ཡོངས་ཀྱི་དབང་ཕྱུག་ཆེ༔ཧཱུྃ་ཛཿདུར་ཁྲོད་རབ་འཇིགས་རྩུབ་འགྱུར་ཚལ༔འཇིགས་རུང་རྔམས་འཁྲིགས་དྲག་པོའི་གནས༔ཁྲག་ཞག་རྦ་ཀློང་འཁྲིགས་པའི་མཚོར༔དྲང་སྲོང་གཟའ་བདུད་རཱ་ཧུ་ལ༔ཡབ་ཡུམ་ཀླུ་སྲིན་གཏུམ་དྲག་རྔམས༔སྤྲུལ་པ་གཟའ་མཆོག་ཆེན་པོ་བརྒྱད༔སྡོང་ཟླ་གདོང་མོ་མཆེད་བཞི་དང་༔བཀའ་སྡོད་ལྷ་སྲིན་སྡེ་བརྒྱད་དང་༔རྒྱུ་སྐར་ཉེར་བརྒྱད་དང་བཅས་པ༔ནམ་མཁའ་ཡངས་པའི་ཀློང་ནས་གཤེགས༔དམ་ཚིག་གཉན་གྱི་གདན་ལ་བཞུགས༔མཐུན་རྫས་འདོད་ཡོན་འདི་བཞེས་ལ༔དམ་ཚིག་གཉན་ལས་མ་འདའ་ཞིག༔བསྟན་པ་གཉན་ལ་དགྲ་དར་ན༔མ་གཡེལ་མ་འགྱངས་དུས་ལ་བབ༔གཡར་དམ་གཉན་གྱིས་ཐུགས་དམ་བསྐུལ༔ཐ་ཚིག་དབང་གིས་ཕྲིན་ལས་སྒྲུབ༔སངས་རྒྱས་བསྟན་པ་བཤིག་པ་དང་༔སྐྱེ་འགྲོའི་བདེ་བ་བཅོམ་པ་ཡི༔དམ་ཉམས་ཞིང་བཅུའི་དམག་ཚོགས་འདི༔མགོ་འཛིན་དོན་གཉེར་བྱེད་པ་ཡི༔རྗེ་བློན་འབངས་དང་བཅས་པ་ལ༔ཁྱབ་འཇུག་ཆེན་པོའི་དུག་གིས་ཐོབ༔གཟའ་ཆེན་བརྒྱད་ཀྱིས་ཧུར་ཐུམ་རྦད༔རྒྱུ་སྐར་དམག་གིས་ནད་མཚོན་ཐོངས༔གདོང་མོ་བཞི་ཡིས་རང་འབྱོར་གྱི༔ནད་མཚོན་ཐོག་སེར་ཆར་ཕོབ་ཅིག༔སྤྲུལ་འཁོར་ལྷ་སྲིན་སྡེ་བརྒྱད་ཀྱིས༔ཐལ་བའི་རྡུལ་དུ་བརླག་པར་མཛོད༔རྗེས་ཤུལ་མིང་ཙམ་མ་ལུས་པ༔བ་མོ་ཉི་ཟེར་ཕོག་ལྟར་ཐོངས༔བཅོལ་བའི་ལས་འདི་གཉེར་གཏད་པས༔གསང་བདག་ཕྱག་ན་རྡོ་རྗེའི་བཀའ༔རིག་འཛིན་པདྨ་འབྱུང་གནས་བཀའ༔ད་ལྟ་རྣལ་འབྱོར་བདག་གི་བཀའ༔བཀའ་ལས་མ་འདའ་ཐ་ཚིག་ཅན༔དམ་ལས་མ་འདའ་ས་མ་ཡ༔བཅོལ་བའི་ཕྲིན་ལས་མྱུར་དུ་བསྒྲུབ༔ཨོཾ་རཱ་ཧུ་ལ་སརྦ་ས་པ་རི་ཝཱ་ར་བཛྲ་ས་མ་ཡ་ཆོ་ཆོ་རྒྱུག་རྒྱུག་ཛ་ཛཿབྷྱོ་བྷྱོ་སྡང་བའི་དགྲ་ལ་རྦད་རྦད་ཧ་ལ་ཧ་ལ་དགྲ་བོ་ཐིབ་ཐིབ་ཐུམ་རི་ལི་ལི་མཱ་ར་ཡ་རྦད་ཟློག་བྷྱོ༔བཙན་དམར་ཤན་པའི་རྦད་བསྐུལ་ནི༔ཙ༔ལྗོན་ཤིང་བྲག་རི་གཏམས་པའི་ཚལ༔རྔམས་པའི་སྒྲ་འབྱིན་ཕོ་བྲང་ནས༔བཙན་རྒོད་ཤན་པ་ཀུ་འདེབས་ཁྱོད༔མ་ཐོགས་གནས་འདིར་གཤེགས་སུ་གསོལ༔ཤ་ཁྲག་དམར་མཆོད་འདི་བཞེས་ལ༔བཅོལ་བའི་ལས་ལ་མ་གཡེལ་རེམ༔བསྐུལ་ལོ་ཐུགས་དམ་གནད་ནས་བསྐུལ༔བསྟན་པ་གཉན་ལ་དགྲ་དར་ན༔མ་གཡེལ་སྲུང་མ་མཐུ་རྩལ་ཅན༔བསྐུལ་ལོ་དམ་ཚིག་གཉན་གྱིས་བསྐུལ༔འདས་ན་མགོ་འགས་རྟག་ཏུ་མནར༔དེ་བས་དམ་ལ་ད་དགོངས་འཚལ༔ཀི་བསྭོ་ཆའོ་དམག་ལ་ཆོས༔རེམ་ཅིག་སྲུང་མ་མཐུ་རྩལ་ཅན༔ཡིད་ལ་བརྣག་པའི་དགྲ་བོ་འདི༔ལོ་ཟླ་འགྱངས་སུ་མ་ཤོར་བར༔ད་ལྟ་བསྒྲལ་བའི་དུས་ལ་བབ༔དམ་ཉམས་དགྲ་བོ་ལས་ངན་གྱི༔དཔུང་ཚོགས་བྲན་དང་བུ་སྨད་བཅས༔དམ་ཅན་སྐྱོད་ལ་གཉེར་དུ་གཏད༔མཐུ་དང་རྫུ་འཕྲུལ་རྩལ་མ་ཞན༔དགྲ་བོ་དམ་ཉམས་ལས་ངན་གྱི༔མི་ནོར་བང་མཛོད་དཔུང་བཅས་ལ༔ཁ་མ་ཆུང་ལ་ཚིམ་མ་སླ༔ངུ་སྒྲས་རྔམས་ཤིང་ཧམ་པར་རོལ༔རྗེས་ཤུལ་ཙམ་ཡང་མེད་པར་གྱིས༔ཨོཾ་ནཱ་ག་ཙནྟྲི་ཡཀྴ་ཡཀྴ་ས་མ་ཡ༔དགྲ་ལ་རྦད་རྦད༔རྒྱུག་རྒྱུག༔བྷྱོ་བྷྱོ༔ཆོ་ཆོ་ཛཿདེ་ནས་འཇིགས་བྱེད་སྡེ་ལྔའི་དམག་བསྐུལ་དགྲ་བོའི་གྲོང་འཇིག་རེག་ཕུང་སྤུ་གྲི་ནི༔ཧཱུྃ་ཧཱུྃ་ཧཱུྃ༔ང་ནི་འཁོར་འདས་དབང་བསྒྱུར་བ༔ཡེ་ཤེས་སྒྱུ་འཕྲུལ་འཁོར་ལོའི་བདག༔རིགས་དང་དཀྱིལ་འཁོར་ཀུན་གྱི་དཔལ༔སྣང་སྲིད་འདི་ན་དྲེགས་པོའི་ཚོགས༔ཐམས་ཅད་བསྒོ་བའི་བཀའ་ལ་ཉོན༔ཀྵཿཧེ་ཆེན་བརྡལ་བའི་དུར་ཁྲོད་ཆེན་པོ་ནས༔དབང་ཆེན་ཐུགས་ཀྱི་སྲས་མཆོག་དབང་གི་སྐུ༔འཇིགས་བྱེད་གནོད་སྦྱིན་ཤན་པ་དམར་ནག་དང་༔ཡུམ་མཆོག་སྙིང་འབྱིན་དམར་མོ་སྐུ་བཞེངས་ཤིག༔